Author: Sefcik
Last saved by: Kralovska
Company: MDPT

Doložka finančných, ekonomických, environmentálnych vplyvov a vplyvov na zamestnanosť

Finančné a ekonomické vplyvy

Z Programu podpory zdravia znevýhodnených komunít v súčasnosti nevznikajú finančné vplyvy na štát. V rokoch 2007 a 2008 sa bude realizovať 1. etapa – Program podpory zdravia znevýhodnenej rómskej komunity (ďalej len „Program“). Financovanie tejto 1. etapy bude realizované z finančných prostriedkov, pridelených do kapitoly MZ SR, účelovo určených na plnenie Národného akčného plánu Slovenskej republiky k Dekáde začleňovania rómskej populácie 2005-2015, v súlade s uznesením vlády SR č.28/2005. 

Dopad na zamestnanosť 

V roku 2007 a 2008 bude formou príkaznej zmluvy pracovať v teréne 30 komunitných pracovníkov zdravotnej výchovy. Vzhľadom k tomu, že v zmysle uznesenia vlády SR č. 856/2006 k návrhu rozpočtu verejnej správy na roky 2007 až 2009, nie je možné vytvárať nové pracovné miesta, navrhujeme riešenie Programu formu príkaznej zmluvy ako dočasné riešenie v prechodnom období 2007-2008. 
Očakávanými výstupmi z Programu je zlepšenie zdravotného stavu a pozitívna zmena životného štýlu, zvýšenie zdravotného uvedomenia a celkovo zvýšenie zodpovednosti za vlastné zdravie. S tým úzko súvisiaca aj podpora integrácie, dosiahnutie vyššieho vzdelania a  zvýšenie  šance zamestnať sa. 

Environmentálne vplyvy
Program má pozitívny dopad na životné prostredie, nakoľko bude realizovaný v segregovaných a separovaných rómskych komunitách, kde je životné prostredie často krát  devastované a zaťažené nesprávnym nakladaním s odpadom.